ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670037665
ขอให้ปรับปรุงระบบการให้บริการของบุคลากรทางการแพทย์แผนกห้องประกันสังคมชายประจำโรงพยาบาลราชพิพัฒน์ ถนนพุทธมณฑลสาย3 แขวงบางไผ่ เขตบางแค กรุงเทพมหานคร เนื่องจากผู้ร้องแจ้งว่า ญาติของผู้ร้องได้เข้าไปรักษากับทางโรงพยาบาลดังกล่าว รักษาอยู่แผนกห้องประกันสังคมชาย โดยในขณะที่ทำการรักษาอยู่นั้น พบว่าบุคลากรการแพทย์ในแผนกดังกล่าวส่วนใหญ่ ซึ่งเป็นเจ้าหน้าที่พยาบาลจะแสดงพฤติกรรมในลักษณะไม่เหมาะสม มีพฤติกรรมไม่เต็มใจในการให้บริการ มีการใช้น้ำเสียงตะคอกใส่ผู้ป่วยและญาติของผู้ป่วย นอกจากนั้นยังพบว่า ทางเจ้าหน้าที่พยาบาลฯ มีพฤติกรรมไม่รักษาความสะอาดในการรักษาเกี่ยวกับอุปกรณ์ที่ดูแลรักษาผู้ป่วย เช่น มีการทิ้งเข็มฉีดยา เครื่องปั๊มหัวใจวางไว้บนพื้น และขวดน้ำเกลือก็จะวางไว้บนหัวเตียงผู้ป่วย ซึ่งมีฝุ่นละออง โดยผู้ร้องเห็นว่าทางเจ้าหน้าที่พยาบาลไม่รักษาความสะอาดภายในห้องผู้ป่วย อาจจะทำให้ผู้ป่วยติดเชื้อได้ จากกรณีดังกล่าวส่งผลให้ผู้ร้องและผู้ป่วยที่เข้าไปรักษากับทางโรงพยาบาลได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2 สัปดาห์แล้ว จึงประสงค์ให้หน่วยงานที่เกี่ยวข้องปรับปรุงระบบการให้บริการของบุคลากรทางการแพทย์แผนกห้องประกันสังคมชายประจำโรงพยาบาลราชพิพัฒน์ เพื่อบรรเทาความเดือดร้อนให้แก่ผู้ร้องและประชาชนที่ติดต่อเข้าไปใช้บริการ (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata